Efter en uge på springtur er havørnen Kya nu vendt hjem til ørnereservatet i Bindslev. Det skriver ørnereservatet på sin facebookside. Kya har det fint, men for en god ordens skyld vil man lige holde øje med ham natten igennem. Den 18 år gamle havørn Kya tog på springtur fra ørnereservatet Ørnenes Nationalpark ved Bindslev den 10. februar. Og siden da har medarbejderne ved ørnereservatet ledt efter ham - blandt andet ved hjælp af en drone med kamera. Man har også modtaget stribevis af henvendelser fra borgere, der har set Kya.
Medarbejderne fra Ørnereservatet ved Bindslev har nu haft held med eftersøgningen af den forsvundne havørn.